NaiveNeuron/SloPal huggingface dataset:
K. Sárközy, poslankyňa: (2002-02-05):
I. Presperín, podpredseda NR SR: Hlasujte, prosím. Hlasujte o predloženom návrhu pani poslankyne. (Ruch v sále.) (Hlasovanie.) Prítomných poslancov je 105, za 105, proti nikto, zdržali sa 0, hlasovali všetci. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 95/2000 Z. z. o inšpekcii práce a o zmene a doplnení niektorých zákonov , ktorý ste mali ako tlač 1321. Prosím pani poslankyňu Keltošovú, ktorá bola spravodajkyňou k tomuto zákonu, aby sa ujala slova. O. Keltošová, poslankyňa: Vážený pán predsedajúci, s ohľadom na oprávnenia, ktoré pre mňa ako spravodajkyňu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, odporúčam, aby sa Národná rada Slovenskej republiky uzniesla v § 73 ods. 3, písm. c) na tom, že ho prerokuje v druhom čítaní. I. Presperín, podpredseda NR SR: Prosím, hlasujte. Hlasujte! (Hlasy v sále.) (Hlasovanie.) Prítomných 109, za 108, proti nikto, zdržal sa 0, nehlasoval 1. Konštatujem, že Národná rada sa uzniesla, že tento vládny návrh zákona prerokuje v druhom čítaní. Druhé hlasovanie. O. Keltošová, poslankyňa: Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady v znení neskorších predpisov a v súlade s rozhodnutím predsedu Národnej rady Slovenskej republiky č. 1447 z 11. januára 2002 prideliť vládny návrh zákona, ktorým sa mení a dopĺňa zákon č. 95/2000 Z. z. o inšpekcii práce a o zmene a doplnení niektorých zákonov, tlač 1321, na prerokovanie ústavnoprávnemu výboru, Výboru Národnej rady pre sociálne veci a bývanie a Výboru Národnej rady pre hospodárstvo, privatizáciu a podnikanie. Za gestorský výbor navrhujem v súlade s citovaným rozhodnutím predsedu Národnej rady výbor pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v súlade s rozhodnutím predsedu Národnej rady v lehote do 8. marca 2002 a gestorský výbor v lehote do 11. marca 2002. I. Presperín, podpredseda NR SR: Hlasujte. Hlasujte o tomto návrhu, prosím. (Hlasovanie.) Prítomných 112 poslancov, všetkých 112 poslancov je za. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Ďakujem pani poslankyni Keltošovej. Teraz pristúpime k hlasovaniu o návrhoch medzinárodných zmlúv o sociálnom zabezpečení. Ide o tlače 1062, 1061, 1060 a dodatky k nim. Prosím spoločnú spravodajkyňu, poslankyňu Sárközyovú, aby zaujala miesto určené pre spravodajcov výborov. Najskôr budeme hlasovať o návrhu uznesenia k návrhu na vyslovenie súhlasu Národnej rady Slovenskej republiky so zmluvou medzi Slovenskou republikou a Bulharskou republikou o sociálnom zabezpečení , ako tlač 1062 a dodatok k nej. Prosím, pani spoločná spravodajkyňa, aby ste hlasovanie uviedli.
P. Gabura, poslanec: (2008-12-03):
Dámy a dámy, verejní funkcionári rozhodujú v rámci svojich právomocí o významných otázkach verejného významu. Od kvality a objektivity ich rozhodovania v nemalej miere závisí úroveň uspokojovania verejných, skupinových a individuálnych potrieb občanov. Nezriedka sú verejní funkcionári pri rozhodovaní vystavení rôznym tlakom, ktoré sledujú presadenie skupinových alebo individuálnych záujmov na úkor verejného záujmu. Verejný funkcionár sa aj preto veľakrát dostáva do situácií, keď môže svojím rozhodnutím zabezpečiť sebe alebo svojim blízkym majetkový alebo iný prospech na úkor verejného záujmu. Výskumy verejnej mienky z posledného obdobia, žiaľ, potvrdzujú...
Pellegrini, Peter, predseda NR SR (2015-06-17):
Prezentujme sa a hlasujme. (Hlasovanie.) Prítomných 136 poslancov, za hlasovalo 131 poslancov, zdržali sa 5. Konštatujem, že Národná rada pridelila návrh tohto zákona výborom, určila gestorský výbor aj príslušné lehoty na jeho prerokovanie v druhom čítaní. Pán poslanec Bagačka uvedie hlasovanie o vládnom návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách (tlač 1577), bod 15 schváleného programu. (Hlasovanie o vládnom návrh zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov a o zmene a doplnení niektorých zákonov , tlač 1577.)
Ďuriš Nicholsonová, Lucia, podpredsedníčka NR SR (2018-05-22):
Prerušujem rokovanie o tomto bode programu. Všetkým vám želám pekný zvyšok večera. Zajtra pokračujeme o 9.00 hodine ráno. (Odchádzajúca verejná ochrankyňa práv zaželala predsedajúcej pekný večer.) Aj vám všetko dobré. Áno, pokračujeme správou pani ombudsmanky, komisárky pre osoby so zdravotným postihnutím za rok 2017. (Prerušenie rokovania o 19.02 hodine.)
Grendel, Gábor, podpredseda NR SR (2022-05-04):
Štyri faktické poznámky na vaše vystúpenie. Ako prvý pán poslanec Miroslav Suja.
Bugár Béla, podpredseda NR SR (2017-05-09):
Nech sa páči, prezentujme sa a hlasujme. (Hlasovanie.) Prítomných 135 poslancov, za 85, proti 36, 14 sa zdržali hlasovania. Konštatujem, že návrh zákona sme postúpili do druhého čítania. Nech sa páči.
Budaj, Ján, poslanec NR SR (2016-10-25):
Ďakujem pekne. No, veď nečakám, že vám to je príjemné, to, čo hovorím. Malé poznámky. Pán Kvorka, ste demagóg. Povedzte mi, v čom som klamal? Môžete mať pocit, že ja hovorím demagogicky, ale vy ste teda ma obvinili, že klamem. Ja som vám priamo uznal, že vy ste tu sedeli. Dobre viete, že garáž bola prázdna vašich kolegov už okolo obeda. A môžme, máme snímky, ako vyzeralo plénum, nebojte sa. Pokiaľ ide o argumenty pána Číža, chápem, chápem tú emóciu. Pán Číž, k demokracii patrí, že musíte zniesť aj kritické slová. Nie je na mieste vôbec obviňovať nikoho za to, že ako opozičný politik, pokiaľ sa chová korektne a je kritický, že je aj razantný. A to, že niekto prinesie, prosím vás, nejaké vizuály, tak to naozaj je prejavom, a znovu to opakujem, že sa toho bojíte. Pán Paška, porovnávať Európsky parlament je chybné. Aj tu sa vypína mikrofón, uvidíte za chvíľu mi ho predsedajúci vypne, lebo uplynie tých pár sekúnd, ktoré mám na reakciu. A nie je pravda, že sa niekomu z horných radov chovám s dešpektom. To nie je pravda jednoducho. Pán Jarjabek, žiadna anarchia tu nevládne, to je už len posledná poznámka. A očakávam, že sa ohradí aj pán Hrnčiar, aj pán Andrej Danko, lebo potom by oni boli zodpovední za túto anarchiu. Tento parlament riadne rokuje, my dvaja tak isto normálnym spôsobom si vymieňame argumenty. Aká anarchia, prosím vás?
Mezenská, Helena, poslankyňa NR SR (2014-02-05):
Pani predsedajúca, prosím, dajte hlasovať o tom, že Národná rada Slovenskej republiky sa uzniesla v súlade s § 73 odsek 3 písmena c) zákona o rokovacom poriadku prerokovať predložený návrh zákona v druhom čítaní.
Sedlák, Justín, poslanec NR SR (2024-06-12):
Ďakujem. Vážený pán predsedajúci, chcel by som požiadať o vyňatie bodu č. 27 zo spoločnej správy na osobitné hlasovanie. Ďakujem.
Halgašová, Jarmila, poslankyňa NR SR (2022-06-29):
Ďakujem. Pán predseda, dajte hlasovať o pozmeňujúcom návrhu pána poslanca Svrčeka.
Blanár, Juraj, podpredseda NR SR (2021-06-25):
Pán poslanec Milan Mazurek.
Šefčík, Marek, poslanec NR SR (2021-04-30):
Takže ešte raz, ďakujem za slovo. A zareagujem, pán expremiér alebo Igor, na tú časť, kde si hovoril o svojom asi najväčšom predvolebnom sľube. A budem troška osobný. Keď pred vyše rokom mi zazvonil telefón a na druhej strane bol človek z OĽANO, ktorý ma prosil, aby som išiel na kandidátku OĽANO, a odznela tam jedna veta, že poď nám pomôcť bojovať proti mafii, proti korupcii. Ja som privolil a povedal som, že do toho boja idem a spravil som to z jediného dôvodu, lebo som veril a ten desaťročný boj Igora Matoviča proti mafii ma presvedčil, že idem do dobrého boja. Potom prišiel rok alebo prešiel rok, kde si myslím, že si dokázal, že tento najväčší sľub si splnil. Spravil si všetko pre to, aby polícia konala, aby tí najväčší zločinci boli odsúdení. Do toho prišla pandémia a ty si pripojil k tomu ešte aj zápas o životy a zdravie ľudí. A ja som rád, že v tomto svojom príhovore si priznal, že si obyčajným človekom, že takisto si spravil nejaké chyby, ty si to povedal, ale vždy tam bol úmysel chrániť životy a zdravie. Igor Matovič, ja ti za toto ďakujem. A ešte jedna vec. Píše mi kopec ľudí, ktorí povedali: Podporte ho verejne, ďakujeme mu. Takže vďaka. (Potlesk.)
V. Veteška, podpredseda NR SR: (2007-11-29):
(Prestávka.) (Po prestávke.)
Kuciaňová, Magdaléna, poslankyňa NR SR (2016-11-29):
Pán predsedajúci, prosím, aby ste dali hlasovať o návrhu uznesenia tak, ako je uvedené v prílohe spoločnej správy.
Laurenčík, Milan, podpredseda NR SR (2020-10-13):
Ďakujem. Na vaše vystúpenie evidujem šesť faktických poznámok. Nech sa páči, pán poslanec Miroslav Suja.
P. Hrušovský, podpredseda NR SR: (2001-09-20):
(Hlasovanie.) Prítomných 133, za návrh 55, proti 63, zdržalo sa 13, nehlasovali 2. Návrh sme neschválili.
Halgašová, Jarmila, poslankyňa NR SR (2021-10-20):
Ďakujem. Takže teraz, pán predseda, keďže sme hlasovali o podanom pozmeňujúcom návrhu, dajte hlasovať o tom, že prerokovaný návrh zákona prerokujeme v treťom čítaní ihneď.
Petrák, Ľubomír, poslanec NR SR (2020-09-02):
Ďakujem pekne. Pán kolega Blanár, plne s vami súhlasím, so všetkým, čo ste povedali. Súhlasím aj s tým, že nechceme zasahovať do vyšetrovania nezávislých belgických vyšetrovacích orgánov, ale podčiarkujem a zdôrazňujem, chceme spravodlivosť. Chceme jednoznačne spravodlivosť. Musím povedať, že na živote slovenského občana v každom prípade záleží. A keď niektorí v Európskej únii chcú rozlišovať občanov Európskej únie I. kategórie a II. kategórie, tak chcem znovu veľmi dôrazne povedať, že bol to, okrem toho, že bol to občan Slovenskej republiky, bol to aj občan Európskej únie a občan I. kategórie, a to sa týka aj predstaviteľov Európskej komisie, ktorí by mali v tomto prípade zaujať rovnaké vyvážené stanovisko. A aj v tomto prípade na spravodlivosti, aj principiálnej spravodlivosti záleží. Ak hovoríme o tom, že belgické orgány zlyhali, aj v tlači sa plne uvádza, že prokurátor stiahol záznamy z príslušného zásahu a dva a pol roka boli skryté, je to systémové zlyhanie belgických orgánov. Keď príde k nejakému pochybeniu na Slovensku, sme poučovaní o ľudských právach, o systémových zlyhaniach, o všetkých ostatných veciach, ale smietku v našom oku vidia, ale brvno vo svojom nechcú vidieť. A to, čo je pre mňa absolútne neprijateľné, je tolerancia prejavov fašizmu v belgickej polícii. Je to morálne zlyhanie politickej scény Belgicka a ak k tomuto neprijme principiálne stanovisko aj Európsky parlament a Európska komisia, je to morálne a kritické zlyhanie aj týchto európskych orgánov. Záver. Na živote občana Slovenskej republiky záleží. Sme Európania a záleží aj na živote európskeho občana.
Šimečka, Michal, podpredseda NR SR (2024-06-19):
Keď vám bude skákať do reči. Pokračujte, pán poslanec.
M. Číž, podpredseda NR SR: (2009-04-16):
Pokiaľ je to všetko, uzatváram možnosť prihlásiť sa s faktickou poznámkou. Slovo má pani poslankyňa Biró.
Číž, Miroslav, poslanec NR SR (2011-05-18):
Pán poslanec Beblavý, no, vy pôsobíte dojmom slušného človeka. Tento nejapný útok neviem, či je to iba obyčajný politický prostriedok alebo to vyjadruje vás ako človeka, ale, pán Beblavý, keby s takýmto návrhom zákona ste prišli v hociktorej krajine Európskej únie, tak je na uliciach 200 mil., teda 2 mil. ľudí. A vy s vašou inteligenciou vás vôbec nepodozrievam, vy o tom viete. Pán poslanec Ondruš hovoril veľmi slušne a veľmi jemne na túto tému, ani zďaleka nie rétorikou, ktorú by si tento návrh zákona zaslúžil a vôbec celý komplex opatrení, s ktorými prichádzate do spoločnosti a ktorými výrazne poškodzujete väčšinu spoločnosti. Je to podľa môjho názoru na hranici sociálneho cynizmu, pretože pre vás ľudia, ktorí žijú z práce a z mesačnej mzdy a ktorí sú naviazaní na elementárne veci, ako je hypotéka a podobne, ktorí potrebujú aspoň základnú ochranu, rodina naša potrebuje aspoň základnú ochranu, tak prísť s celým komplexnom návrhov, ktorým výrazne a zásadne oslabujete postavenie týchto ľudí, a ešte to, keď to niekto kritizuje jemne, vyhlásite za to, že nie je pre vás vôbec ako dostatočne noblesný pre diskusiu, že potrebujete rozprávať s ministrom. No, rozprávajte s ním, koľko chcete. Ja osobne považujem tento celý tlak za zásadné poškodzovanie väčšinovej spoločnosti a ani to nie je priestor na diskusiu, lebo to je zásadné ožobračovanie. To nie je hľadanie serióznych ekonomických kontextov a vyrovnávanie záujmov oboch strán sociálneho dialógu. Toto je jednostranné, výrazne jednostranné, nekorektné a sociálne cynické. Ďakujem za pozornosť. (Potlesk.)
Nachtmannová, Oľga, poslankyňa NR SR (2016-02-11):
Ďakujem za slovo. Pani poslankyňa Vášáryová, plne sa stotožňujem s tým, že štrajk je základným právom občanov ktoréhokoľvek štátu. Len trošku úsmevne to znie z vašich úst, keďže keď štrajkovali železničiari, vtedy ste toto nehovorili, práve, naopak, hovorili ste, že nemajú právo štrajkovať, pretože nejde o kolektívne vyjednávanie. (Reakcia z pléna.) Dobre, možno nie vy osobne ste to hovorili, ale strana, ktorej ste boli členkou, to hovorila. Preto bol ten štrajk predbežným opatrením zastavený. To proste nezapriete. To sú historické fakty. Mne zbytočne tu budete hovoriť, že je to návrat niekde, ale ono to spolu všetko súvisí. A, mimochodom, nikdy ste to nepriznali, hoci to súdy uzavreli ako zákonný štrajk, pretože vtedy sa štrajkovalo za niečo, čo nebolo niekde podpísané, lebo skôr otázka vyvstáva, že štrajkujeme za niečo, čo už bolo raz písomne uzavreté. A tuná to nebolo. Tam to bolo kvôli rušeniu železničnej trati. Takže ale ďakujem za ten váš posun vo vašom myslení.
Dostál, Ondrej, poslanec NR SR (2010-11-04):
Vážené kolegyne, vážení kolegovia, rád by som zareagoval na niektoré veci, na ktoré nebol priestor v rámci faktických poznámok a vyjadril sa teda k rozprave. Jednak pán poslanec Maďarič, to sme tu už rozoberali, aj pán poslanec Rafaj sa snažili spochybniť, že táto novela má niečo s tzv. vlasteneckým zákonom, pretože rieši zákon o štátnych symboloch a reaguje na tú novelu zákona o štátnych symboloch, ktorá bola schválená v apríli minulého roku. Už som povedal, že tá novela zákona o štátnych symboloch bola schválená ako náhrada za vlastenecký návrh, vlastenecký zákon z dielne SNS. A pán Maďarič vtedy sa vyjadril, že všetko je aj vecou miery, a že tá miera podľa neho bola prekročená vo vlasteneckom zákone, ale v tej novele... (Prerušenie vystúpenia predsedajúcim.)
Laurenčík, Milan, podpredseda NR SR (2021-06-22):
Ďakujem. Na vaše vystúpenie evidujem dve faktické poznámky. Končím možnosť prihlásiť sa. Ako prvý vystúpi pán poslanec Tomáš Taraba, nech sa páči.
Pellegrini, Peter, podpredseda NR SR (2020-07-07):
Ďakujem pekne. Na vaše vystúpenie nie je žiaden, jedna faktická, nech sa páči. Potom požiadal o vystúpenie aj pán podpredseda parlamentu, ešte v rozprave aj pán, ale, pán predseda, vy máte, samozrejme, v rozprave prednosť, takže... S faktickou pán poslanec Blcháč.
Sulík, Richard, predseda NR SR (2010-12-14):
Ďakujem. Otváram rozpravu. Nedostal som žiadnu písomnú prihlášku do rozpravy, pýtam sa, kto sa chce prihlásiť ústne. Nikto. Vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Spravodajca? (Reakcia spravodajcu.) Prerušujem rokovanie o tomto bode programu. Budeme pokračovať v rokovaní správou o vodnom hospodárstve v Slovenskej republike v roku 2009 . Správa má parlamentnú tlač 157, informácia výboru má tlač 157a. Poprosím pána ministra pôdohospodárstva, aby sa ujal slova a v zastúpení ministra životného prostredia správu uviedol. A poprosím pána poslanca Pavlisa, aby zaujal miesto pre spravodajcu. Nech sa páči.
Pellegrini, Peter, predseda NR SR (2015-11-25):
Ďakujem pekne, pán poslanec. Ďalší v rozprave vystúpi pán poslanec Poliačik.
D. Muňko, poslanec: (2006-01-24):
Prečo nedostal  Ryanair povolenie lietať z Viedne, lietal z Klagenfurtu, nakoniec ho vytlačili rakúske Austrian Airlines  aj stadiaľ. Ryanair  jasne povedal, že pokiaľ bude sprivatizované letisko,  že odíde zo Slovenska. Je to nízkonákladová spoločnosť a trvalo Ryanairu dlho, aby podpísal zmluvu na desať rokov. Proti tejto podpísanej zmluve bol hlavne Austrian Airlines, pretože, samozrejme, Ryanair má nízke ceny. Takže by som rád vedel, prečo blokovali vaši ľudia podpis zmlúv s  Ryanairom. A druhá vec je, keď minister Prokopovič odvolal týchto ľudí z dozornej rady letísk, prišlo k podpísaniu tejto zmluvy. Taká je holá pravda.
Fecko, Martin, poslanec NR SR (2015-02-11):
Ďakujem pekne. Kolegyňa, iba na podporu. Myslím si, že tak ako ministerstvo pôdohospodárstva povedalo, že chce, aby sa malí, začínajúci farmári začali rozvíjať aj v poľnohospodárstve a aby sa naše potraviny, respektíve prvovýroba aby sa rozbehla, tak myslím, že je to jeden z možných návodov, ako podporiť tých našich poľnohospodárskych výrobcov, prvovýrobcov a ich, by som povedal, že výrobky, ktoré momentálne sa nemôžu dostať do tých sietí, pretože sú tak podfinancované tie možnosti dotácií na výrobu týchto produktov, že nemajú šancu konkurovať. Myslím si, že je to jedna z ciest, ktorá by tak isto naše výrobky dostala na pulty od našich výrobcov, prvovýrobcov poľnohospodárskych, a myslím, že toto chce aj ministerstvo. Takže nech sa páči, máte možnosť ukázať sa, ako to myslíte úprimne a ako chcete podporiť tých našich poľnohospodárskych prvovýrobcov. Ďakujem veľmi pekne.
Nicholsonová, Lucia, poslankyňa NR SR (2013-06-26):
Ja chcem oceniť, že za tým pultom sme videli takú neopozeranú tvár zo SMER-u, ja som sa s vami rada zoznámila týmto spôsobom a chcela by som vás ale poprosiť o niečo. Že pred chvíľou vystúpili pán poslanec Mihál, pán poslanec Novotný a polhodinové prejavy venovali tomu, aby zdôvodnili svoje pozmeňovacie návrhy. Tak ja by som sa vás napríklad chcela opýtať, že čo myslíte tou zmenou v bode 2, úprava v nadväznosti na potrebu vyplývajúcu z praxe, chcem vedieť teda, že čo priniesla aplikačná prax a prečo ste prišli s takýmto pozmeňovacím návrhom. Ďakujem.
Šeliga, Juraj, podpredseda NR SR (2020-04-07):
Ďakujem. Poprosím o kľud pánov poslancov. Pán poslanec Gyimesi, nech sa páči, môžte vystúpiť v rozprave.
Ledecký, Vladimír, poslanec NR SR (2022-10-04):
Vážený pán predsedajúci, vážený pán minister, hlasovanie o skrátenom rokovaní nám ukázalo, že celý parlament chce tento zákon podporiť, také vzácne to je v našom parlamente. Takisto aj táto rozprava vlastne potvrdzuje to, že naprieč celým parlamentom cítia tí poslanci, že je potrebné podporiť 13. dôchodky. A čo sa týka novely zákona o štátnom rozpočte, myslím, že tu jasne zaznelo už v rozprave v čítaní o skrátenom rokovaní, že treba presne definovať zmenu rozpočtu, aby sme vylúčili atómovky pána Matoviča. Naozaj skúsenosti s atómovkami v skrátenom období pána Matoviča máme dostatok, negatívne skúsenosti, takže ja si myslím, že keď ten návrh by bol alebo bude napísaný tak, že jasne bude definovať, kde tieto položky pôjdu, tak prejde to rovnako 144 hlasmi, tak ako to, ako prešla táto novela. K vystúpeniu pána Richtera. Pán Richter, ja si nemyslím, že o tridsať rokov nebudeme mať problém s dôchodkami. Naopak si myslím, že budeme mať obrovský problém s vyplácaním dôchodkov. Keď si pozriete na silnú demografickú skupinu, ktorá o tridsať rokov odchádza do dôchodku, a demografickú skupinu, ktorá prichádza na pracovný trh, tak ten úbytok obyvateľstva je tak veľký, že určite ten problém s vyplácaním dôchodkov budeme mať. A možno už to potvrdzuje aj demografia za rok 2021, čiže za minulý rok. Minulý rok bol viac ako 12-tisíc úbytok obyvateľov, a to je najväčší úbytok od povojnových rokov. Ešte raz, najväčší úbytok od povojnových rokov bol za minulý rok. To znamená, že to je taký výkrik, že mali by sme s tým niečo robiť, lebo počet obyvateľstva Slovenska sa nám zmenšuje a naviac ešte sa zmenšuje, samozrejme, tá skupina, ktorá o 30 rokov bude na tie, na tie dôchodky robiť. Pán minister, obrátili sa na mňa dôchodcovia, ktorí začali poberať dôchodky až po schválení toho 13. dôchodku v lete, že cítili sa ukrivdení, že sa na nich zabudlo, že vlastne tento rok budú dostávať dôchodky a nebudú mať žiadne, žiadne 13. dôchodky k tomu, tak podľa informácií, ktoré mám, tak teraz sa na nich myslelo a vlastne všetci tí, ktorí už to rozhodnutie o dôchodku majú alebo ktorí sú poberatelia dôchodku, tak, tak budú poberateľmi, takže toto pokladám tým pádom za vybavenú vec a nebudem dávať k tomu žiadny pozmeňovací návrh. Teším sa, že všetci sa zhodujú na tom, že túto vec treba podporiť. Ďakujem. Hlasovanie by som navrhoval o sedemnástej hodine dneska.
Szőllős, Ján, poslanec NR SR (2022-12-20):
Dajte, prosím, hlasovať spoločne o bodoch 1 až 4 z informácie.
Blanár, Juraj, podpredseda NR SR (2021-03-16):
Ďakujem, pán podpredseda. Navrhujem, aby bod č. 12, uznesenie Národnej rady Slovenskej republiky, výzva k trom najvyšším ústavným činiteľom, tlač 473, bol prerokovaný zajtra o deviatej hodine, keďže situácia na Slovensku je vážna, myslíme si, že tento bod a toto uznesenie neznesie odklad, tak chcel by som poprosiť o podporu.
Kočiš, Eduard, poslanec NR SR (2021-11-24):
Ďakujem pekne za slovo, pán predsedajúci. Pán kolega Čekovský, vo vašom vystúpení ste spomenul určité fakty, ale vo vašom vystúpení boli aj značné domnienky. Takou domnienkou hlavného prúdu je to, že idete nejakou vlastnou cestou, idete vlastne rozdeľovať to, čo pravda v mediálnom priestore je, to, čo pravda v mediálnom priestore môže byť, a to, čo pravda v mediálnom priestore v žiadnom prípade byť nemôže, pretože vládna garnitúra má na daný názor, na danú myšlienku úplne diametrálne odlišný názor, aký predstavuje buď nejaké médium alternatívneho prúdu, ktoré sú v poslednej dobe viac ako zdieľané, viac ako sledované a viac ako podporované na rozdiel od mainstreamových médií, ktoré sa riadia len tou pravdou, ktorá je prezentovaná buď čelnými predstaviteľmi vlády, alebo čelnými predstaviteľmi Národnej rady Slovenskej republiky. Rozdiel medzi konšpiráciou a pravdou je naozaj niekedy slabých 14 dní a to sa častokrát v poslednej dobe derie na svetlo sveta ako jednoducho holý fakt. To, že chcete týmto zákonom, ktorý je tak citlivo schovaný za nejaké zvyšovanie transparentnosti alebo zvyšovanie vysielacieho času pre určité skupiny obyvateľstva, to je fajn, toto je super, ale jednoducho vy do tohto zákona ste zakomponoval aj veci, ktoré sú v úplnom rozpore s demokraciou a demokratickými princípmi. A ja sa vás tak opýtam, pán Čekovský, keď rozprávate o konšpiračných médiách, viete, čo boli konšpiračné médiá v nedávnej minulosti? To boli všetky médiá, ktoré rozprávali, že v Iraku sa nachádzajú chemické zbrane. Táto krajina bola rozvrátená, táto krajina bola zničená a – čuduj sa svete – žiadne chemické zbrane sa tam nenašli.
Dostál, Ondrej, poslanec NR SR (2022-03-16):
Pán poslanec Kuffa, no zaujímavá úvaha, kam sa to ten parlament dostal a nemyslím, že, myslím, že aj vy teda občas niekde uletíte, ale sú to skôr také verbálne úlety a nemyslím si, že by pre vaše úlety alebo preto, akým spôsobom vy vystupujete, niekto uvažoval o parlamentnej stráži alebo nejakom sprísnení pravidiel. Áno, v parlamente niekedy padajú aj ostrejšie slová, ale my tu máme vážnejší problém. My tu máme úplne zničenú politickú kultúru a primárnym zdrojom zničenia tej politickej kultúry sú poslanci, ktorí boli zvolení na tej istej kandidátke ako vy, fašisti, fašisti jedna, fašisti dva, Ľudová strana Naše Slovensko – Kotlebovci aj Republika. Tí sa správajú tak, ako sa v minulosti v tomto parlamente nikto nesprával alebo keď tak výnimočne nejakí jednotlivci. Ale veď sme tu mali polievanie pultu vodou, púšťanie, teda pískanie sirén, ktoré znemožnilo, znemožnilo rokovanie. Poslanci sú takmer napádaní, zaznievajú tu úplné, úplné vulgarity, nerešpektujú sa pravidlá, ktoré sú dohodnuté. Nerešpektuje sa, keď predsedajúci vykáže, a to nie sú nejaké náhodné odchýlky. Toto je normálny spôsob správania a títo ľudia boli zvolení na jednej kandidátke spolu s vami. Vy ste spolu s nimi kandidovali, vy ste išli na ich kandidátku, a teda aj vy máte zodpovednosť za to zhrubnutie mravov v tejto Národnej rade a za to, že sa teraz uvažuje o tom, ako sprísniť tie pravidlá, lebo toto, čo sa tu deje, nie je normálne v demokratickom parlamente a je to aj vaša zodpovednosť.
Zmajkovičová, Renáta, podpredsedníčka NR SR (2012-05-15):
Ďakujem. Poprosím, pán spravodajca, zaujmite svoje miesto určené pre spravodajcov. Otváram rozpravu o tomto bode programu. Do rozpravy som dostala štyri písomné prihlášky. Hlásia sa za poslanecký klub SDKÚ – DS Ivan Štefanec, za poslanecký klub SaS Jozef Kollár a potom sú písomne prihlásení do rozpravy pán poslanec Kaník a pán poslanec Sulík. Nech sa páči, za poslanecký klub SDKÚ – DS pán Ivan Štefanec, máte slovo. Nech sa páči, pán poslanec.
Bugár, Béla, podpredseda NR SR (2018-02-01):
Nech sa páči, prezentujme sa a hlasujeme o bodoch zo spoločnej správy 1 až 4. (Hlasovanie.) Prítomných 140 poslancov, za 80, proti 6, 53 sa zdržalo hlasovania, 1 nehlasoval. Návrh sme schválili. Nech sa páči.
Viskupič, Jozef, poslanec NR SR (2016-05-24):
Ďakujem v zásade všetkým pánom poslancom. Pani Grausovej len chcem odkázať, že odmietnutím správy nebudete, skôr vydáte signál, že nesúhlasíte s politikou vlády ohľadom kvót, to znamená, ich odmietnutí, a nesúhlasíte s tým, že náš postoj je odmietnuť politiku platenia nejakých pokút. Takže pozor na to hlasovanie, lebo toto plénum odmietlo mechanizmus kvót a dokonca naša vláda je v spore na súde kvôli práve mechanizmu kvót. Tak asi by sme skôr mali hlasovať za. Druhá poznámka . Ďakujem za čerstvé informácie od pána Pašku. A v tej minúte by som chcel, že áno, Nord Stream je obrovská téma pre pána poslanca Blahu aj pána poslanca Petráka, ja tomu rozumiem, ale pýtal som sa na reálne nástrojivo. Počul som jeden nástroj, teda malo to byť asi prirovnanie so sankciami, no bol by som veľmi opatrný. Akým spôsobom by sme, je to legitímny nástroj medzinárodnej politiky, ale akým spôsobom uplatniť sankcie voči Nemecku, Rakúsku, našich najväčších obchodných partnerov je, predpokladám, otázka možno na ministra zahraničných vecí. Ale to asi nie je to nástrojivo, ktoré ste chceli pomenovať, ale ste ho spomenuli. A súhlasím s tým, že opora silných ekonomických hráčov a týchto hráčov, ako hovoril pán poslanec Petrák, musí byť na či už pleciach členských štátov alebo Európskej únie, čiže naozaj bez lístka sa ani vietor nepohne. Ale a tá otázka stále zostáva, že aké máme teda reálne inštrumentárium voči našim bilaterálnym partnerom Nemcom a Rakúšanom a aké korporátne alebo teda únialne, aby sme tomuto vedeli účinne brániť. Tá otázka stále zostáva otvorená.
Kiššová, Jana, poslankyňa NR SR (2017-05-16):
Ďakujem veľmi pekne. Ďakujem Jozefovi Mihálovi, že doplnil informáciu o tom, že sa chystá takáto novela. Kým ja som sa doteraz nevedela ubrániť len takému pocitu, že práve takéto opatrenie nie je vôbec žiadnou úprimnou snahou o boj s nelegálnou prácou, že je to len úplne plytké načapávanie na hruškách podnikateľov, aby sme im nejakým spôsobom znepríjemnili život, pretože takéto opatrenie ničím iným nie je, len práve takýmto chovaním sa štátu voči tým, z ktorých ten štát žije, tak teraz už sa neviem zase ubrániť inému pocitu. Tak je tu na stole návrh zákona, akým vieme nejakú absurdnosť zrušiť, ale my ju zrušiť nejdeme, ideme čakať na 1. 1. 2018. Tak keď ročne sa na týchto pokutách vyberie 1,2 mil. eur, tak teraz ideme čakať ďalší rok, lebo tá novela, teda ten návrh novely sme tu už predkladali neskôr, tak ideme ďalší rok čakať na to a ďalší rok ideme tieto pokuty vyberať. A presne tento jeden, 1,2 mil. eur tým podnikateľom bude chýbať. Veď to nie je pár korún. Čiže preto ešte raz vyzývam koalíciu, aby sa zamyslela, že či naozaj keď aj vláda má takýto cieľ – odstrániť z legislatívy absurdnosť a odstránenie tejto absurdnosti je dnes na stole, tak prosím vás pekne, skúsme ju spoločne schváliť. Ďakujem.
Krajčí, Marek, poslanec NR SR (2022-09-20):
Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Svrček, Miloš, poslanec NR SR (2021-10-20):
Ďakujem pekne za slovo. Pán predsedajúci, predkladám spoločne s kolegami Jurajom Šeligom, Radovanom Slobodom a poslankyňou pani Romanou Tabák návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení aj zákon Národnej rady č. 372/1990 Zb. o priestupkoch. Cieľom tohto predloženého návrhu sú predovšetkým zmeny v zákone o cestnej premávke. Týka sa to predovšetkým spresnenia bočného odstupu najmä pri prebiehaní zraniteľných účastníkov cestnej premávky, ako aj ďalšie legislatívne doplnenia s tým, že návrh zákona nebude mať ani negatívny vplyv na verejné financie, ako aj na ďalšie oblasti segmentu národného hospodárstva. Zatiaľ na úvod za mňa všetko a týmto sa hlásim aj ako navrhovateľ do rozpravy.
Bagačka, Michal, poslanec NR SR (2018-11-27):
Ďakujem za slovo, pán predsedajúci. Predkladám spoločnú správu výborov Národnej rady k predmetnému vládnemu návrhu zákona, 1194. Národná rada Slovenskej republiky schválila 16. októbra 2018 zákon, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Prezident Slovenskej republiky podľa čl. 105 ods. 1 písm. o) Ústavy Slovenskej republiky vrátil Národnej rade Slovenskej republiky uvedený zákon na opätovné prerokovanie a vo svojom rozhodnutí z 31. októbra 2018 uviedol dôvody na vrátenie zákona a v časti III navrhol dve pripomienky. Predseda Národnej rady rozhodnutím č. 1245 z 2. novembra 2018 pridelil vrátený zákon na opätovné prerokovanie ústavnoprávnemu výboru a výboru pre hospodárske záležitosti. Ako gestorský výbor určil Výbor Národnej rady pre hospodárske záležitosti a súčasne určil lehotu na jeho prerokovanie. K pripomienkam prezidenta k zákonu zaujali uvedené výbory tieto stanoviská: Ústavnoprávny výbor Národnej rady prerokoval vrátený zákon 20. novembra 2018 a uznesením č. 493 odporučil Národnej rade zákon zo 16. októbra 2018 schváliť v pôvodnom znení. Výbor Národnej rady Slovenskej republiky pre hospodárske záležitosti prerokoval vrátený zákon 22. novembra 2018. Výbor neprijal uznesenie, nakoľko návrh uznesenia nezískal súhlas nadpolovičnej väčšiny všetkých poslancov podľa čl. 84 ods. 3 Ústavy Slovenskej republiky a § 52 ods. 4 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov. Gestorský výbor na základe stanovísk výborov Národnej rady uvedených v bode II tejto spoločnej správy odporúča Národnej rade Slovenskej republiky hlasovať, po prvé, spoločne o pripomienkach prezidenta Slovenskej republiky č. 1 a 2 s odporúčaním gestorského výboru neschváliť; po druhé, o zákone zo 16. októbra 2018 o verejnom obstarávaní a o zmene a doplnení niektorých zákonov, ktorým sa menia a dopĺňajú niektoré zákony, vrátený prezidentom na opätovné prerokovanie Národnou radou, s odporúčaním gestorského výboru schváliť v pôvodnom znení. Spoločná správa výborov k predmetnému vládnemu návrhu, vráteného prezidentom Slovenskej republiky na opätovné prerokovanie, bola schválená uznesením Výboru Národnej rady pre hospodárske záležitosti č. 294 z 27. novembra 2018. Týmto uznesením ma výbor poveril za spoločného spravodajcu výborov a poveril ma podľa § 80 ods. 2 zákona o rokovacom poriadku Národnej rady informovať Národnú radu o výsledku rokovania výborov a predkladať návrhy na ďalší postup. Pán predsedajúci, skončil som, otvorte, prosím, rozpravu.
Jurík, Beáta, poslankyňa NR SR (2023-10-25):
Sľubujem. (Potlesk.)
Šeliga, Juraj, poslanec NR SR (2022-10-04):
Ďakujem pekne za slovo, pán podpredseda. Dámy a páni, v piatok tu bolo prázdne plénum, dneska je tu tiež skoro prázdne plénum, ale o to viac vďaka tým, ktorí tu prišli. Ja si myslím, že si tento zákon zaslúži to, aby sme ho prerokovali a ďalej rozdiskutovali v druhom čítaní. Táto téma je dôležitá, na rôzne poznámky rôznych kolegov by som azda povedal, že nech si prejdú program schôdze a keď uvidia, aké niektoré veci riešime naozaj, tak si myslím, že toto patrí medzi tie dôležitejšie zákony. Sme schopní sa baviť o presune pozemkov Slovenského pozemkového fondu kvôli chodníkom, tak podľa mňa je dôležité sa baviť o tom, ako si kto môže a nemôže upraviť svoj život. Ja som presvedčený, že to je konzervatívna hodnota a že treba o nej normálne diskutovať a aspoň parciálne ju uzavrieť, tak to cítim momentálne, že asi na viac tu vôľa nebude, ale verím, že bude vôľa aspoň toto prijať a posunúť to prinajmenšom do druhého čítania, nech tá diskusia sa môže v pokoji rozvíjať, hoc na, nie je nás tu veľa, ale apelujem aj na vás, aby ste povedali svojim kolegom, nech to posunieme do druhého čítania. Hlasovanie bude dnes o sedemnástej, pán podpredseda.
J. Valocký, poslanec: (2009-02-11):
V súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v  zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač č. 880). Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. V návrhu zákona sa okrem zákona o poskytovateľoch novelizujú v článkoch II, III a IV aj ďalšie zákony – zákon č. 544/2002 Z. z. o Horskej záchrannej službe, zákon č. 576/2004 Z. z. o zdravotnej starostlivosti a zákon č. 93/2005 Z. z. o autoškolách. Návrh zákona je v súlade s Ústavou Slovenskej republiky a inými zákonmi a medzinárodnými zmluvami, ktorými je Slovenská republika viazaná. Predložený návrh zákona obsahuje doložku zlučiteľnosti s právom Európskej únie. Návrh zákona si nevyžiada zvýšené nároky na štátny rozpočet, rozpočet obcí, vyšších územných celkov. Predložený návrh právne upravuje existenciu tých centier, ktoré sú už v poskytovateľoch zdravotnej starostlivosti zriadené. Z toho dôvodu návrh zákona nebude mať finančný dopad na rozpočet verejnej správy a nepredpokladá sa dopad na zamestnanosť. Úprava nebude mať negatívny dopad na podnikateľské prostredie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 900 zo dňa 14. januára 2009 podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbor prerokoval do 8. apríla a gestorský do 14. apríla. Ďakujem pekne.
Hrnčiar, Andrej, podpredseda NR SR (2016-12-08):
Pán poslanec Grendel.
B. Bugár, podpredseda NR SR: (2004-10-22):
Pán navrhovateľ, chcete sa vyjadriť k rozprave? Nie. Pán spravodajca, chcete sa vyjadriť k rozprave? Nie. Ďakujem pekne. Budeme pokračovať teraz ďalším prvým čítaním, a to o návrhu poslancov Národnej rady Slovenskej republiky Ľudmily Muškovej a Róberta Madeja na vydanie zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá, a ktorým sa menia ďalšie zákony v znení neskorších predpisov (tlač 895). Dávam slovo poslankyni Ľudmile Muškovej, aby návrh zákona uviedla. Nech sa páči.
S. Becík, minister pôdohospodárstva SR: (2009-04-28):
Treba v každom prípade povedať, že lesy a poľnohospodárstvo majú aj svoje spoločenské funkcie, ktoré si musíme skutočne vážiť a tieto spoločenské funkcie sú postavené aj na mimoprodukčných funkciách, kde takisto aj otázka poľovníctva patrí. Základom prosperujúcej spoločnosti je vždy voda, potraviny a energia. Myslím si, že v tomto prípade Slovensko má sa s čím pochváliť, aj keď v tom prvom prípade, skutočne sme takou, by som povedal, excelentnosťou. V tom druhom prípade k pôdohospodárstvu sa nebudem vracať, pretože tie experimenty, ktoré sme v poľnohospodárstve zažili, na tie doplácame dnes v pasívnom obchodnom salde, ale, samozrejme, otázka energie spojená aj s otázkou využitia prírody a krajiny má svoj významný efekt pri prijímaní a schvaľovaní tohto zákona o poľovníctve. Poľovníctvo nepoznám len z teórie. Poľovníctvo poznám z praxe, pretože som 12 rokov pôsobil ako poľovný hospodár v rokoch, keď poľovníctvo nebolo veľkoleposťou, keď poľovníctvo nebolo doménou tých, ktorí si mohli dovoliť terénne auto a ktorí si mohli dovoliť dobrú nočnú optiku, ale práve naopak, keď bolo treba v revíroch pracovať. Tým som chcel povedať, že ho nepoznám len z ministerskej stoličky, ale práve naopak. Treba povedať, že takou kultúrou krajiny, takou flórou a faunou, akou disponuje Slovensko, disponuje máloktorá z krajín v Európe. Treba povedať, že vo faune disponujeme od losa severského, ktorý migruje cez naše územie, až po dropa. To znamená, že všetky tieto druhy zveri, ktoré sú tu od južných až po škandinávske, majú svoje miesto v rámci biotopov vo flóre, ktorá je skutočne jedinečná a cenná. Preto mi dovoľte, aby som sa stotožnil s návrhmi pánov poslancov, ktoré podali v rozprave, a to konkrétne pán Záhumenský, pán Čech, pán Krajkovič, pán Richter a pán Martinák. S ich návrhmi súhlasím. S návrhom pána poslanca Simona súhlasím v bode 2 a v bode 4, s ostatnými návrhmi nesúhlasím. Ďakujem za slovo.
Bagačka, Michal, poslanec NR SR (2017-05-09):
Ďakujem. Vážený pán predsedajúci, kolegyne, kolegovia, pán minister, Výbor Národnej rady Slovenskej republiky pre hospodárske záležitosti ma určil za spravodajcu k predmetnému vládnemu návrhu (tlač 513). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu k tomuto zákonu. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z opatrení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, výbor pre hospodárske záležitosti a výbor pre pôdohospodárstvo a životné prostredie. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní. Pán predsedajúci, prosím, otvorte rozpravu.
Dostál, Ondrej, poslanec NR SR (2017-05-18):
Vážený pán predseda Národnej rady, vážené kolegyne, vážení kolegovia, predložený návrh zákona ruší možnosť udeľovania pokút za používanie iných ako štandardizovaných geografických názvov v médiách a v kartografických dielach. Zákon Národnej rady Slovenskej republiky č. 215/1995 Z. z. o geodézii a kartografii od začiatku stanovoval záväznosť štandardizovaných geografických názvov pre vydavateľov kartografických diel, avšak na používanie v tlači a iných prostriedkoch masovej komunikácie a v úradnej činnosti štátnych orgánov a obcí stanovoval záväznosť, ale nestanovoval sankciu. Až novelou zákona o geodézii a kartografii z roku 2003 sa rozšírila skutková podstata tohto priestupku a porušenia poriadku právnickými osobami aj o použitie iných než štandardizovaných geografických názvov v tlači alebo iných prostriedkoch masovej komunikácie. Predloženým návrhom navrhujeme zrušiť možnosť pokutovania za použitie iných ako štandardizovaných geografických názvov a zároveň obmedziť záväznosť štandardizovaných geografických názvov na štát na mapové diela, podobná úprava existuje napríklad v Českej republike. Návrh zákona nebude mať priamy dopad na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest, na životné prostredie ani na podnikateľské prostredie. Návrh zákona je v súlade s Ústavou Slovenskej republiky, jej zákonmi a medzinárodnými zmluvami, ktorými je Slovenská republika viazaná. Bližšie sa k našim dôvodom a k obsahu návrhu zákona vyjadrím v rozprave, do ktorej som sa písomne prihlásil.
Pellegrini, Peter, predseda NR SR (2015-04-15):
Pán poslanec Zajac, keby ste boli taký láskavý a dodržiavali kľud. (Ruch v sále.) Pán poslanec, aj vám bude dovolené slušne vystúpiť v pléne, poprosím, zachovajme si mieru kultúry (reakcia z pléna), máte aj v názve svojej strany kresťanskodemokratické, poprosím vás, naozaj, správajte sa slušne. (Reakcia z pléna). Pán minister, prerušte na chvíľku svoje rokovanie a počkáme, kým sa ukľudnia páni poslanci z Kresťanskodemokratického hnutia. Môžeme pokračovať, pán poslanec? (Reakcia z pléna.) Pán poslanec ešte raz, poprosím vás, dodržiavajte pokoj a kľud v rokovacej sále, robíte si sám obraz o sebe pred verejnosťou aj pred kolegami, ktorí sedia v tejto sále, prosím vás pekne (potlesk), majte svoju dôstojnosť a úctu, ste poslanec Národnej rady Slovenskej republiky. (Reakcia z pléna.) Nechajte pána ministra vystúpiť, potom môžete na neho reagovať. (Ruch v sále.) Poprosím, ukľudnite sa, ja viem, že ste nervózny, je to veľmi zložitá téma, ale skúsme si zachovať pokoj a rozvahu. (Reakcie z pléna.) Poprosím vás ešte raz... (Ruch v sále.)
Zmajkovičová, Renáta, podpredsedníčka NR SR (2012-05-04):
S poslednou faktickou poznámkou pani poslankyňa Tomanová.
Pellegrini, Peter, predseda NR SR (2014-12-11):
Ďakujem, poprosím, pani poslankyňa Nicholsonová.
Blaha, Ľuboš, podpredseda NR SR (2024-01-12):
Ako ďalší sa do rozpravy prihlásil za klub Progresívne Slovensko pán poslanec Oskar Dvořák. Klub PS má 104 minút 26 sekúnd. Nech sa páči, pán poslanec, máte slovo.
Laurenčík, Milan, podpredseda NR SR (2021-11-05):
Pán poslanec Štefan Kuffa, nech sa páči.
Pčolinský, Peter, podpredseda NR SR (2023-05-25):
Na vaše vystúpenie štyri faktické poznámky. Uzatváram možnosť sa prihlásiť. S prvom pán poslanec Mikulec.
Zmajkovičová, Renáta, podpredsedníčka NR SR (2014-09-17):
V rozprave vystúpi pani poslankyňa Pfundtner. Nech sa páči.
Kollár, Boris, predseda NR SR (2021-12-01):
Prosím, prezentujme sa a hlasujeme. (Hlasovanie.) Prítomných 140 poslancov, za 89, proti 7, zdržalo sa 44. Návrh sme schválili. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Šimečka, Michal, podpredseda NR SR (2024-01-09):
Ďakujem pekne. Pani poslankyňa Stohlová.
P. Hrušovský, predseda NR SR: (2004-09-21):
(Hlasovanie.) 146 prítomných, 60 za návrh, 70 proti, 15 sa zdržalo, 1 nehlasoval. Návrh pána poslanca Ševca sme neschválili. Ďalší návrh.
A. Belousovová, podpredsedníčka NR SR: (2008-09-17):
A slovo má pani poslankyňa Sárközy. Nech sa páči.
Blaha, Ľuboš, podpredseda NR SR (2024-01-10):
Pán poslanec Juraj Krúpa.
Hrnčiar, Andrej, podpredseda NR SR (2019-01-30):
Pán poslanec Hrnko, poprosím vás.
D. Jarjabek, poslanec: (2009-04-15):
Ja sa dotknem len jednej veci. Kritizujete, že zdravotnícke dokumenty musia byť v štátnom jazyku. Ale keby nebolo tohto ustanovenia, ohrozujete zdravie tých, ktorí nebudú mať patričné dokumenty v slovenčine už len preto, že keď zmenia napríklad nemocnicu, ktorá je na južnom Slovensku, povedzme nemocnicu v Banskej Bystrici, v tej Banskej Bystrici, kto to bude prekladať, ako sa dozvie lekár, aký je vlastne stav pacienta, keď tieto materiály nebudú v slovenčine? No a celkom na záver jedna malá poznámka. Hovoríte veľmi pekne po slovensky. Skutočne veľmi pekne po slovensky a myslím si, že keby každý tak hovoril po slovensky a rozumel po slovensky ako vy, o žiadnom možno takomto zákone by sme nemuseli rokovať. Ďakujem za pozornosť.
Glváč, Martin, podpredseda NR SR (2018-10-23):
Ďalšia v rozprave pani poslankyňa Žitňanská, nech sa páči.
M. Číž, podpredseda NR SR: (2007-03-27):
Takže, vážené kolegyne, kolegovia, skôr ako pristúpime k rokovaniu o návrhoch týkajúcich sa problematiky Kosova, chcem vás informovať, že predsedovi Národnej rady bolo doručené písomné oznámenie, že poslanci členovia Klubu sa Slovenskú národnú stranu berú späť svoj návrh, ktorý máte pod tlačou 205, a takisto bolo doručené písomné oznámenie, kde navrhovatelia poslanci za SMER – sociálnu demokraciu berú späť svoj návrh uvedený pod tlačou 241. Podľa toho, čo sme na tému spôsobu prerokovania tohto bodu diskutovali, mi dovoľte povedať, že pri prerokovaní návrhov budeme postupovať tak, že najskôr vystúpia predkladatelia, po nich potom vystúpi určený spravodajca zo zahraničného výboru a rozprava k nim bude zlúčená. Takže teraz dávam slovo predsedovi Národnej rady Slovenskej republiky, pánovi Pavlovi Paškovi, aby uviedol návrh skupiny poslancov Národnej rady Slovenskej republiky na prijatie Vyhlásenia Národnej rady Slovenskej republiky k riešeniu budúceho štatútu srbskej provincie Kosovo v zmysle návrhu, ktorý máte pred sebou ako tlač 248. Pán predseda, máte slovo.
Jurinová, Erika, podpredsedníčka NR SR (2012-10-25):
Pán poslanec Novotný.
Glváč, Martin, podpredseda NR SR (2016-12-01):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie je tomu tak. Spravodajca? Nie je tomu tak. Prerušujem rokovanie o tomto bode programu. Nasledujúcim bodom programu je prvé čítanie návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov . Návrh zákona má tlač 304. Návrh na jeho pridelenie na prerokovanie výborom je v rozhodnutí 309. Dávam slovo poslancovi Martinovi Nemkymu, aby za skupinu poslancov návrh zákona uviedol. Nech sa páči.
P. Hrušovský, predseda NR SR: (2002-12-10):
M. Maxon, poslanec: Vážený pán predseda Národnej rady, vážené panie poslankyne, vážení páni poslanci, vážený pán minister financií, vážení členovia vlády. Celkom na úvod môjho vystúpenia k návrhu zákona o štátnom rozpočte na rok 2003 mi dovoľte vyjadriť kritiku k postupu, ktorý navrhol pán predseda Národnej rady Slovenskej republiky v súvislosti so zákonom o verejnej službe. Je to zákon, ktorý vrátil prezident Slovenskej republiky Národnej rade na opätovné prerokovanie. Ide o zákon, ktorý sme prerokovali na predchádzajúcej schôdzi, ako si veľmi dobre pamätáte, v skrátenom legislatívnom konaní, zákon, ktorý podľa predkladateľa, tak zdôvodňoval vtedy dôvody skráteného legislatívneho konania, má bezprostredný dopad na štátny rozpočet, sme, respektíve STE presunuli na prerokovanie až po prerokovaní zákona o štátnom rozpočte. Je to absolútne nesprávne a nelogické rozhodnutie, toto rozhodnutie odporuje logike, ktoré by sa pri rokovaní Národnej rady Slovenskej republiky jednoducho uplatňovať nemali. Nepoznám presný dôvod vášho rozhodnutia, pán predseda, nech je však akýkoľvek, platí to, čo som už povedal. Odporuje logike a môže to vyvolať problém, ktorý bude potrebné naprávať neštandardným postupom. Pán predseda, je to predovšetkým kritika vášho postupu, lebo je to v príkrom rozpore s tým, čo ste sľubovali bezprostredne po zasadnutí do kresla predsedu Národnej rady Slovenskej republiky. Dovoľte mi v úvode sa ešte vyjadriť aj k tomu, čo sa tu deje. Prosím, moje prirovnanie neberte zo žartu, lebo ho myslím úplne vážne. Ak jednotkou miery, ktorou sa meria autorita, je jeden migaš, tak potom, pán predseda, vy máte 0,5% migaša. Ako-tak sa vám podarilo zabezpečiť aspoň časť členov vlády, odporúčal by som vám, aby ste ešte aj zabezpečili poslancov Národnej rady Slovenskej republiky. Bezprostredne po tom, čo zasadli ministri a členovia vlády na svoje miesta, tak namiesto toho, aby sledovali a počúvali môjho kolegu, tak vybavovali stránky s jednotlivými poslancami.